- Երբ որ ասում եմ` մենք, նկատի չունեմ միայն Հայաստանը: Այսօր հենց Միացյալ Նահանգների ժողովուրդն է ապստամբ: Թրամփը Ամերիկայի ժողովրդի ապստամբությունն է` ընդդեմ գոյություն ունեցող վիճակի: ԱՄՆ-ի ժողովուրդը նույնպես տեսնում է նույն երևույթները` ամերիկյան ձևով դրսևորված: Բայց անարդարության համակարգը ամբողջ երկրի վրա է տարածվում: Այո` ամեն ամերիկացի մեքենա ունի, բայց որոշների ունեցածը սահման չի ճանաչում ու անընդհատ ավելանում է: Նրանց շտաբ-կայանները, անառակության կենտրոնը Նյու-Յորքում են, բայց նաև այդ քաղաքում ծնվեց «Օկուպացրու Ուոլսթրիթը» շարժումը: Դա համաշխարհային անեծքի փողոցն է: Մարդկությունը պետք է այլ աշխարհ կառուցի, բայց առաջին հերթին պետք է փոխվի մարդը: